ΓΡΑΠΤΗ ΕΡΩΤΗΣΗ P-0093/02

υποβολή: Gabriele Stauner (PPE-DE) προς την Επιτροπή

(21 Ιανουαρίου 2002)

Θέμα: Ατασθαλίες με πιστώσεις του ΕΚΤ στη Βόρειο Ρηνανία-Βεστφαλία (ΟΔΓ)

Στην παράγραφο 3.39 δ) της ετήσιας εκθέσεώς του για το 2000(1), αναφέρει το Ευρωπαϊκό Ελεγκτικό Συνέδριο, ότι από έναν έλεγχο σχετικά με το Ευρωπαϊκό Κοινοτικό Ταμείο (ΕΚΤ) στη Βόρεια Ρηνανία-Βεστφαλία προέκυψε, ότι κατά το κλείσιμο του 1998 ενός επιχειρησιακού προγράμματος (GI — απασχόληση 1994-1999 Γερμανία) περιελάμβανε τμήμα δαπανών μη επιλέξιμων για επιχορηγήσεις ύψους 15,7 %.

Αντί πραγματικών δαπανών δηλώθηκαν στη Βόρεια Ρηνανία-Βεστφαλία, σύμφωνα με το Ελεγκτικό Συνέδριο, προκαταβολές, αλλά και η χρησιμοποίηση κατ' αποκοπήν ποσών οδήγησε σε αυξημένες δηλώσεις δαπανών και ορισμένα δημόσια ποσά συγχρηματοδότησης δεν είχαν εμφανισθεί.

Στην απάντησή της στις διαπιστώσεις του Ελεγκτικού Συνεδρίου δήλωσε η Επιτροπή ότι η ΓΔ Απασχόληση ήλθε σε επαφή με τις αρμόδιες αρχές, ώστε να ρυθμισθεί η κατάσταση που περιγράφει το Ελεγκτικό Συνέδριο.

Μπορεί να ανακοινώσει η Επιτροπή:

- ποιο είναι το ύψος των κονδυλίων που έχουν καταβληθεί αδικαιολογήτως·

- πως έχει ρυθμισθεί αυτή η κατάσταση·

- εάν, στα συμβάντα αυτά που διαπίστωσε το Ελεγκτικό Συνέδριο πρόκειται για μεμονωμένη περίπτωση, ή εάν μπορούμε ναποθέσουμε ότι και σε άλλα προγράμματα που εφαρμόζονται στη Βόρεια Ρηνανία-Βεστφαλία έχουνπάρξει παρόμοια λάθη·

(1) ΕΕ C 359 της 15.12.2001, σελ. 163.

Απάντηση της κ. Διαμαντοπούλου εξ ονόματος της Επιτροπής

(26 Φεβρουαρίου 2002)

Το Ελεγκτικό Συνέδριο αναφέρει στην παράγραφο 3.39 (δ) της ετήσιας έκθεσής του για το 2000 ότι σύμφωνα με τον οικονομικό έλεγχο του Ευρωπαϊκού Κοινωνικού Ταμείου (ΕΚΤ) στη Βόρεια Ρηνανία-Βεστφαλία το κλείσιμο του επιχειρησιακού προγράμματος για το 1998 (ΕΠ Απασχόληση 1994-1999, Γερμανία) συμπεριλάμβανε μη επιλέξιμες δαπάνες ύψους 15,7 %. Το Ελεγκτικό Συνέδριο σύμφωνα με τη δειγματοληπτική μεθοδολογία που ακολουθεί επέλεξε το τμήμα Integra της Βόρειας Ρηνανίας Βεστφαλίας. Το Ελεγκτικό Συνέδριο έλαβε την απόφαση να διενεργήσει σε βάθος έλεγχο για τις δηλώσεις δαπανών και των 30 σχεδίων.

Ο έλεγχος του Ελεγκτικού Συνεδρίου εντόπισε τρία είδη σφαλμάτων.

- Δήλωση προκαταβολών αντί για πραγματικές δαπάνες:

Οι τελευταίες προκαταβολές καταβλήθηκαν στα τέλη του 1998. Οι ετήσιες δηλώσεις δαπανών πραγματοποιήθηκαν μόλις τον Ιανουάριο του 1999. Σε μερικές περιπτώσεις οι δαπάνες που δηλώθηκαν ήταν κατώτερες των προβλέψεων, γεγονός που οφείλεται στην πρόωρη αποχώρηση συμμετεχόντων (π.χ. μετά την εξεύρεση νέας εργασίας). Οι ανάδοχοι κατέβαλαν τη διαφορά το Φεβρουάριο του 1999, κάτι που καταγράφτηκε στο λογιστικό σύστημα του ΕΚΤ για το 1999.

Το γεγονός αυτό χαρακτηρίστηκε ως σφάλμα από το Ελεγκτικό Συνέδριο διότι η διαδικασία της χορήγησης απαλλαγής (DAS) αφορά μόνο το οικονομικό έτος 1999. Δεν έχει όμως οικονομικό αντίκτυπο καθώς πρόκειται απλά για πρόβλημα προσαρμογής.

- Χρησιμοποίηση κατ'αποκοπή ποσών με αποτέλεσμα τη δήλωσηπερβολικών δαπανών:

Η Βόρεια Ρηνανία Βεστφαλία, όπως και όλα τα ομόσπονδα κρατίδια της Γερμανίας, έχει τις δικές της κατευθυντήριες γραμμές για το Integra (Frderrichtlinie). Στις κατευθυντήριες αυτές γραμμές προβλέπεται η χρήση κατ'αποκοπή ποσών για τις κατηγορίες δαπανών χωρίς να απαιτείται δικαιολόγησή τους. Η μέθοδος αυτή διευκολύνει τη διαχείριση και τον έλεγχο και αποτρέπει την αύξηση του κόστους αλλά αντιβαίνει στην αρχή των πραγματικών δαπανών. Το Ελεγκτικό Συνέδριο έλεγξε τις πραγματικές δαπάνες για τα σχέδια και σε μερικές περιπτώσεις εντόπισεπερχρηματοδότηση. Στις περισσότερες περιπτώσεις οι πραγματικές δαπάνες ήταν τουλάχιστον εξίσουψηλές με τα κατ'αποκοπή ποσά. Ηπέρβαση ορθώς χαρακτηρίσθηκε ως σφάλμα από το Ελεγκτικό Συνέδριο και θα διορθωθεί από την Επιτροπή στο κλείσιμο του προγράμματος με τη μείωση της τελικής χρηματοδότησης για το 1999.

- Μη εντοπισμός μέρους της κρατικής συγχρηματοδότησης:

Το πρόβλημα της έλλειψης τεκμηρίωσης και δικαιολόγησης για τη λεγόμενη παθητική κρατική συγχρηματοδότηση έχει ήδη επισημανθεί από την Επιτροπή ως γενική αδυναμία της διαχείρισης του ΕΚΤ. Σε πρόσφατο ερμηνευτικό σημείωμα(1) τονίστηκε η ανάγκη καλύτερης τεκμηρίωσης ως προς το συγκεκριμένο θέμα. Στην περίπτωση αυτή, που έλεγξε το Ελεγκτικό Συνέδριο, η συγχρηματοδότηση συνίστατο σε κοινωνικά επιδόματα που καταβλήθηκαν στους συμμετέχοντες από τις δημοτικές αρχές ή σε επιδόματα της Bundesanstalt fr Arbeit. Σε πολλές περιπτώσεις οι αποδείξεις πληρωμής δεν είχαν συμπεριληφθεί στα έγγραφα ενώ δεν ήταν δυνατό να βρεθούν οι επικυρώσεις ούτε και στις συγχρηματοδοτούσες διοικήσεις που συμμετείχαν (π.χ. όσον αφορά την τεκμηρίωση για τα κοινωνικά επιδόματα η περίοδος διατήρησης των δικαιολογητικών είχε ήδη λήξει). Η μη δικαιολόγηση δαπανών τις καθιστά μη επιλέξιμες. Αυτό το είδος σφάλματος αποτελεί το μεγαλύτερο μέρος των παρατυπιών και θα διορθωθεί στο κλείσιμο του ομοσπονδιακού προγράμματος. Μόνο τότε μπορεί να εκφραστεί ποσοτικά ο τελικός οικονομικός αντίκτυπος του εν λόγω σφάλματος στον κοινοτικό προϋπολογισμό.

Η Επιτροπή πραγματοποίησε την τελευταία της επίσκεψη ελέγχου στη Βόρεια Ρηνανία-Βεστφαλία το 2000. Ο έλεγχος της διαχείρισης του Versorgungsmter σε κύρια προγράμματα κατέληξε σε αρκετά θετικές κρίσεις. Η χρήση κατ'αποκοπή ποσών και η έλλειψη δικαιολόγησης δεν εμφανίζονται στα σφάλματα που εντόπισε ο έλεγχος.

(1) Παραπομπή.: κανονισμός του Συμβουλίου 1260/1999 — άρθρο 32, παράγραφος 1, εδάφιο 3.